Apartmán je nový, priestranný. Výhľad na Bospor z terasy je dychberúci. Kuchyňa je dobre vybavená, WiFi fungovalo bez problémov. Je blízko Istikal Caddesi, akejsi hlavnej ulice v Istabnbule.
Komunikácia s Doğanom bola bezproblémová, reagoval prakticky okamžite. Počas pobytu sme zažili výpadok elektriny, ktorý bol v celej štvrti. Doğan sa staral o to, aby porucha bola čo najskôr odstránená a napriek neskorej hodine prišiel osobne nahodiť zariadenia, ktoré z dôvodu výpadku prestali fungovať.
Doğan bol v každom ohľade priateľský a nápomocný. Odporučil nám napr. dobré reštaurácie v okolí. Pobyt v tomto apartmáne vrelo odporúčam.